Domino magnifico Ermengaudo et uxore sua Ermengarde, emtores, ego igitur, in Dei nomen, Adalbornus et uxor mea Foltrudis, vinditores, et ad die presente vindedimus vobis res vel terra aradiva et pratis; qui sunt ipsas res in paugo Lucdunense, in aigro Pagniacense, in villa que dicitur Vinogile; qui terminat in uno loco campus et pradus simul tenente: ad mane terra ad ipsos emtores, ad medio die terra Rodoardo et eredibus suis, ad sero terra Gautserio, ad cercio terra Edralo et suis eres, et in giro bodinas positas; infra istas terminaciones quantum ibi abemus totum vobis vindimus. Et terminat alius campus ad mane terra ad ipsos emtores, ad medio die similiter et Rodoardo, ad sero terra Gautserio et molaro, ad cercio terra Rodoardo; infra istas terminaciones, totum ab integrum vobis vindimus. Et terminat in tercio loco unus campus ad mane terra Gautserio, ad medio die Iserone percurrente, ad sero terra ad ipsos emtores, ad cercio terra Rodoardo; infra istas terminaciones ipso campo totum per bodinas positas vobis vindimus; et accepimus de vobis pro ipsas res precium, sicut inter nobis placuit, solidos IIII; et jam predictas res pro ipso precio nos vobis vindimus et tradimus ad jure proprium adabendi, vindendi, donandi, seut liceat vobis comutandi, et faciatis de ipsas res quiquit volueritis. Et si quis, nos ipsi, vel ulius omo, qui vindiccione ista contradicere aut calumniare presumserit, non liceat ei vindicare quod petit, set coactus persolvat vobis tantum et alium tantum cum ipsas res valuerunt, et inantea ec vindiccio ista omnique tempore estabilis permaneat, cum stibulacione subnixa. S. Adalborno, S. Foltrudis, qui vindiccione ista fieri et firmare rogaverunt. S. Vuitboldo, S. Aigone, S. Adalardo, qui vindiccione ista legibus firmaverunt. S. Milone. S. Cristino. S. Vualbran. S. Vualtbert. S. Edralo. S. Volferio. S. Adalanno. Emardus escripsit, datavit die sabato, in mense decembri, anno XVIII regnante Ludovico imperatore.